
Referat fra dekanmøtet i medisin 30. og 31. mai 2005

Møtet ble avholdt på Rica Ishavshotell i Tromsø.

SAK 1: Godkjenning av innkalling og saksliste

Dekan Kirsti Ytrehus ønsket møtedeltakerne velkommen til møte.

Det ble meldt én sak til eventuelt. 

SAK 2: Referatsaker

a) Referat fra Dekanmøtet 2004

b) Referat fra minidekanmøtet 25.11.2004

c) Referat fra nasjonale forskningsmøter 21.10.2004 og 20.04.2005

d) Referat fra nasjonale utdanningsmøter 21.10.2004 og 07.04.2005 

SAK 3: Samarbeid med sykehus og helsetjeneste

Professor Olav Helge Førde, Universitetet i Tromsø, innledet til diskusjon med foredraget ”Sentralisering og desentralisering av helsetenester – utfordringar for utdanningsinstitusjonane”

Ingen vedtak i saken.

SAK 4: Videre- og etterutdanning for leger – fra turnus til spesialistutdanning og forskning

a) Dobbeltkompetanseprosjektet ved prodekanutvalget

      Prodekanus Helge Wiig, Universitetet i Bergen, presenterte prosjektet og innledet til 

      diskusjon

b) Betydningen av nasjonalt råd for spesialistutdanning

Innledning til diskusjon ved rådets leder, professor Ole D. Mjøs, Universitetet i Tromsø

c) Turnustjenesten – orientering om status

Innledning ved avdelingsdirektør Harald E. Hauge, Sosial- og helsedirektoratet

Vedtak:

Dekanene viser til sine tidligere vedtak om spesialistutdanning for leger. Vi viser til en rekke enkeltinitiativ for å bedre utdanningsløpet og oppfordrer helse- og omsorgsministeren til å iverksette de foreslåtte endringene i spesialistudanning for leger i Norge.

Dekanene vil spesielt peke på de forslagene som er fremmet i en egen utredning om kombinert spesialistutdanning og forskerutdanning (doktorgrad) for leger.

SAK 5: Lovverkets regulering av medisinsk forskning

a) God forskning – bedre helse, Nylenna-utvalgets innstilling

Dekan Kirsti Ytrehus, Universitetet i Tromsø, orienterte om dekanmøtets høringssvar

b) Medisinsk forskning og personvern 

Innledning til debatt ved seniorrådgiver Sverre Engelschiøn, Datatilsynet

Ingen vedtak i saken.

SAK 6: Likestilling ved universitetene og universitetssykehusene – situasjonsbeskrivelse og rekrutteringsforhold

Foredrag ved forsker Agnete Vabø, NIFU-STEP ”Likestilling i akademisk medisin?”

Vedtak:

Dekanene konstaterer at likestillingsarbeid ved alle de medisinske fakultetene bør intensiveres. Dekanmøtet vil i løpet av høsten 2005 utarbeide en opptrappingsplan for å øke andelen kvinner i professorater, og legge denne planen fram for minidekanmøtet.

SAK 7: Arbeids- og tilsettingsforholdene for eksternt finansierte stipendiater, forskere og postdoktorer. Orientering om forholdene ved de fire fakultetene.

Dekan Kirsti Ytrehus, Universitetet i Tromsø, orienterte. Skjema utarbeidet av forskningsdekanen med oversikt over forholdene for eksternt finansierte stipendiater ble presentert. Med hensyn til de frivillige organisasjonenes støtte til forskningsstipend ble det påpekt under debatten at ordningen med statlige tilskudd ved forskningsstøtte (donasjoner) også kan gjelde gaver i form av støtte til forskningsstipender fra private organisasjoner.

Vedtak:

· Stipendiater finansiert av samarbeidsorganene skal tilsettes ved fakultetene.

· Personer i alle stillingskategorier som er finansiert av private organisasjoner og har sitt arbeidssted ved universitetet, bør tilsettes ved universitetet.

· Dekningsbidrag i henhold til UFD's retningslilnjer skal følge alle eksternt finansierte stillinger, også fra private organisasjoner. 

SAK 8: Orientering fra møtedeltakerne

Følgende orienterte: 

· Norges teknisk-naturvitenskapelige universitet v/Dekanus Gunnar Bovim

· Universitetet i Bergen v/Dekanus Nils-Erik Gilhus

· Universitetet i Oslo v/Dekanus Stein Evensen

· Universitetet i Tromsø v/Dekan Kirsti Ytrehus

· Nasjonalt råd for spesialistutdanning v/seniorrådgiver Harald E. Hauge

· Norges forskningsråd v/avdelingsdirektør Hilde Jerkø

· Den norske legeforening v/fagdirektør Hans Asbjørn Holm

· Kunnskapssenteret v/John-Arne Røttingen

· Universitets- og høgskolerådet v/rådgiver Tor Rynning Torp

· Nasjonalforeningen, Det norske råd for hjerte- og karsykdommer v/leder Mons Lie

· Helse Sør v/administrerende direktør Bjørn Erikstein

· Helse Øst v/administrerende direktør Tor Berge

· Helse Nord v/fagdirektør Einar Hannisdal

· Statens helsetilsyn v/fagsjef Aud Nordal

· Helse og rehabilitering v/fagsjef forskning Eli Drivdal

SAK 9: Forskningsmeldingen

Stortingsmelding 20. Vilje til forskning.

Innledning til debatt ved statssekretær Bjørn Haugstad, Utdannings- og forskningsdepartementet

Ingen vedtak i saken.

SAK 10: Forskningssatsing i medisin og helse – det medisinske dekanmøtets initiativ

Vedtak:

Dekanmøtet anser det som maktpåliggende at Regjeringen setter NevroNor på statsbudsjettet i 2006.

Dekanmøtet konstaterer med tilfredshet at Arbeids- og sosialdepartementet ser positivt på dekanenes initiativ. Dekanmøtet ønsker å bidra videre for å realisere en opptrapping av forskning om uførhet sammen med Arbeids- og sosialdepartementet og NFR i et nytt forskningsprogram.

SAK 11: ”Et mer inkluderende arbeidsliv som forebygger sykefravær og uførhet – hvordan kan forskningen bidra?”

Innledning til debatt ved departmentsråd Karl A. Bilstad, Arbeids- og sosialdepartementet.

Ingen vedtak i saken.

SAK 12: Forskningsdokumentasjon

a) Penger for publikasjoner  - om måling og finansiering av forskningen ved universiteter, høgskoler og helseforetak.

Innledning v/Dekanus Nils-Erik Gilhus, Universitetet i Bergen

b) Organisering av arbeidet med å fordele vitenskapelige publiseringskanaler i gruppe 1 og 2

Orientering ved Dekan Kirsti Ytrehus, Universitetet i Tromsø

Vedtak:

Dekanmøtet konstaterer med glede at det har skjedd en vesentlig tilnærming mellom systemene for resultatuttelling av vitenskapelig innsats i Helse- og omsorgsdepartementet og Utdannings- og forskningsdepartementet. Dekanmøtet anbefaler at universitet og helseforetak går sammen om å opprette de nasjonale komiteer som skal fordele aktuelle publikasjonskanaler mellom nivå 1 og 2.

SAK 13: Fakultetenes arbeid med forskning og undervisning i biologi, helsefag og fag utenom de som inngår i legeprofesjonsstudiet

Orientering ved Dekan Kirsti Ytrehus, Universitetet i Tromsø.

Ingen vedtak i saken.

SAK 14: Funksjonsdyktighet ved opptak til profesjonsstudiet medisin – egenerklæring

Prodekanus Ole M. Sejersted orienterte om forslag til egenerklæring for søkere til profesjonsstudiet medisin.

Vedtak:

Dekanmøtet vedtar å oversende forslag om en ordning med egenerklæring for funksjonsdyktighet ved opptaket til profesjonsstudiet medisin til Utdannings- og forskningsdepartementet

SAK 15: Sak under eventuelt: medisinstudiet og etikk – forhold til legemiddelfirmaer

Vedtak:

Dekanmøtet ber undervisningsdekanene utarbeide forslag til regler vedrørende forholdet til private firmaers innvirkning på våre undervisningstilbud og presentere dette på minidekanmøtet høsten 2005. 

Avslutning av møtet: 

Dekanus Kirsti Ytrehus, Universitetet i Tromsø, takket for gode debatter, foredrag og innspill på  møtet.

Fakultetsdirektør Anne Katarina Cartfjord og Dekanus Gunnar Bovim, Norges teknisk-naturvitenskapelige universitet, inviterte til Dekanmøte i Trondheim i slutten av mai/begynnelsen av juni 2006.

Tromsø, 22.06.2005

